stanford-oval/wikipedia huggingface dataset:
เดอะวันซ์
ผลงานเพลง > อีพี

| ชื่อ | รายละเอียด | อันดับสุงสุด> KOR  | ยอดขาย |
| --- | --- | --- | --- |
| Wake Up: Roll the World |  วางจำหน่าย: 1 สิงหาคม ค.ศ. 2019  สังกัด: เดอะวันซ์เอนเตอร์เทนเมนต์  รูปแบบ: ซีดี, ดาวน์โหลดแบบดิจิทัล | 9 |  KOR: 6,372 |
| Draw You: Remember Me |  วางจำหน่าย: 17 มิถุนายน ค.ศ. 2020  สังกัด: เดอะวันซ์เอนเตอร์เทนเมนต์  รูปแบบ: ซีดี, ดาวน์โหลดแบบดิจิทัล | 48 |  KOR: 3,480 |
รันนิงแมน

| รันนิงแมน |
| --- | --- |

ประเภท: แอคชั่น วาไรตี้ ขำขัน
แสดงนำ: ยู แจซอก จี ซอกจิน คิม จงกุก ฮาฮา ซง จีฮโย ยัง เซชาน   อดีตสมาชิก: จอน โซมิน 2560-2566 (7ปี)  อี กวางซู 2553-2564 (11ปี)  แกรี (แร็ปเปอร์)  2553-2559 (7ปี)  ซง จุง-กี  2553-2554 (1ปี) ลิซซี  2553-2554 (1ปี)
ประเทศแหล่งกำเนิด: เกาหลีใต้
ภาษาต้นฉบับ: ภาษาเกาหลี
การผลิต
ผู้อำนวยการสร้าง: อี ฮวาจิน  คิม ฮันจิน
ความยาวตอน: 70-90 นาทีต่อ 1 ตอน
ออกอากาศ
เครือข่าย: สถานีโทรทัศน์ SBS
ออกอากาศ: 11 กรกฎาคม พ.ศ. 2553 (14 ปี) – ปัจจุบัน
การแสดงที่เกี่ยวข้อง
Good Sunday
รันนิงแมน (เกาหลี: 런닝맨) เป็นรายการบันเทิงของเกาหลีใต้ เป็นส่วนหนึ่งของรายการ Good Sunday (일요일이 좋다) ของสถานีโทรทัศน์ SBS ร่วมกับรายการ Heroes เริ่มฉายครั้งแรกเมื่อวันที่ 11 กรกฎาคม พ.ศ. 2553 - ปัจจุบัน
รายการประสบความสำเร็จและได้ความนิยมสูงในหลาย ๆ ภูมิภาคของเอเชียและได้รับความนิยมออนไลน์จากผู้ชื่นชอบเกาหลี มีการแปลและซับในหลายๆภาษา เช่น ภาษาไทย ภาษาอังกฤษ ภาษาสเปน  ภาษาโปรตุเกส ภาษาฝรั่งเศส ภาษาอิตาลี ภาษาจีน ญี่ปุ่น เวียดนาม มาเลย์ อินโดนีเซีย อารบิก พม่า อาหรับ รัสเซีย และ ตุรกี
รูปแบบ

รูปแบบรายการนั้นแตกต่างออกไปตามแต่ละตอน และมีการพัฒนาขึ้นมาเรื่อย ๆ โดยที่จะมีการแบ่งทีม ให้หัวหน้าทีมเลือกสมาชิกมา ช่วงแรก มีการตั้งชื่อทีมเป็นชื่อต่างๆ หลังจากตอนที่ 6 ก็มีการใช้ชื่อทีมว่า ทีมแดง ทีมน้ำเงินแทน โดยมีภารกิจหลัก ๆ ดังต่อไปนี้
รูปแบบ > ตอนที่ 1 - 7

ภารกิจที่ 1: มีเกือบทุก ๆ ตอน คือภารกิจถ่ายรูป โดยจะมีเงื่อนไข และ พื้นที่แบบแปลก ๆ มาให้ โดยหลังจากตอนที่ 8 ไม่ปรากฏภารกิจนี้แล้ว
ภารกิจที่ 2: คือภารกิจแข่งขัน ตั้งแต่ตอนที่ 7 ภารกิจนี้จะให้หาของที่ซ่อนอยู่ในสถานที่นั้น ๆ และมีคำใบ้ให้ ส่วนอีกทีมจะต้องไล่จับ เอาชื่อของแต่ละคนมาให้ได้ หากใครโดนเอาป้ายชื่อไป คนคนนั้นจะตกรอบ ไม่สามารถหาของที่ซ่อนอยู่ต่อได้ ส่วนตอนที่ 8 จะเป็นเพียงแค่การซ่อนเท่านั้น แต่ระหว่างการซ่อนจะมีเสียงกริ่งดังเป็นระยะ ๆ
ภารกิจที่ 3: คือ ช่วง “เวลาที่ดีกับ ชา 1 แก้ว” เป็นช่วงพัก ที่ให้ทุกคนได้ตื่นตัวในเวลาดึก ไม่ง่วงนอน แต่ละทีม จะต้องสุ่มเลือกอุปกรณ์ที่ใช้ในการตักวัตถุดิบ หรือทอยลูกเต๋าสุ่มจำนวน ในตอนที่ 7 มีการใช้ลูกเต๋าสุ่มจำนวนมะนาว และใช้อุปกรณ์ตักน้ำตาล 12 ชนิด ตั้งแต่ ที่เขี่ยหู จนไปถึง พลั่ว และ การแข่งขันนี้ ทีมไหนดื่มได้เร็วที่สุดก็จะเป็นผู้ชนะไป
ภารกิจที่ 4: กีฬายามเช้า ทีมไหนชนะเกมนี้ก็ได้รับรันนิงบอลเช่นกัน ซึ่งใช้กีฬาแบดมินตันในการทำภารกิจ ภารกิจนี้มีเพียงตอนที่ 6 และ 7 (ในตอนที่ 7 นั้นได้ตัดออกไป เนื่องจากเกินเวลา แต่ก็ได้ถ่ายเป็นภาพเล็ก ๆ ให้ชม)
รูปแบบ > ตอนที่ 8 - 15

ภารกิจที่ 1: เอาชนะด้วย 1:8 คน ก่อนเริ่มรายการจะมีการซักซ้อม เพื่อแกล้งสมาชิกในรายการคนใดคนหนึ่ง ด้วยวิธีต่าง ๆ เช่น ตอบคำถามโดยมีโพยและใครได้ที่สุดท้ายอดรับรันนิงบอล เป็นต้น
ภารกิจที่ 2: เกมการ์ดโกหก จะมีการแจกไพ่ให้แต่ละคน และ จะมีการเลือกไพ่จากอีกคนหนึ่งสู่อีกคนหนึ่ง หลังจากนั้น จะมีการเล่นเกมต่างๆเพื่อหาผู้ชนะในแต่ละเกม แล้วมอบไพ่ทั้งหมดให้แก่คนใดคนหนึ่ง จากนั้นก็ส่งต่ออีกครั้งหนึ่ง และเล่นเกมส์อีกครั้งหนึ่ง สมาชิกที่เหลือจะต้องโชว์ไพ่ให้ดู หากใครมีไพ่โททก คนนั้นจะเป็นคนเดียวที่ไม่ได้รับรันนิงบอล
ภารกิจที่ 3: ภารกิจแข่งขัน กฎกติกายังคงเหมือนเดิม
รูปแบบ > ตอนที่ 16 - 25

ภารกิจที่ 1: เอาชนะ 1 ต่อ X (X คือ จำนวนสมาชิกที่เหลือ) กฎกติกาเหมือนเดิม
ภารกิจที่ 2: ไม่แน่นอน ส่วนใหญ่ขึ้นอยู่กับสถานที่ที่ถ่ายทำรายการ เช่น ถ่ายทำบนเรือ ก็ให้เล่นเกม "บทคู่รักไททานิค" เป็นต้น
ภารกิจที่ 3: ภารกิจแข่งขัน กฎกติกาเหมือนเดิม
รูปแบบ > ตอนที่ 26 - 43

ตั้งแต่ตอนที่ 26 ภารกิจกระดิ่งซ่อนหาถูกแทนที่ด้วยภารกิจตามหาแขกรับเชิญ พิธีกรและแขกรับเชิญจะถูกกักไว้ในสถานที่แข่งขันและต้องหารันนิงบอล เพื่อหนีจากการถูกลงโทษ ในภารกิจหารันนิงบอลนี้ สมาชิกรันนิงแมนจะถูกแยกเป็นทีมหรือเดี่ยว เพื่อแยกย้ายกันไปหารันนิงบอล รูปแบบภารกิจในตอนที่ 26 - 43 มีดังต่อไปนี้
ภารกิจที่ 1: เป็นภารกิจที่คล้ายคลึงกับภารกิจ 1 ต่อ X แต่เป็นการตามหาแขกรับเชิญในสถานที่นั้น โดยแขกรับเชิญจะต้องทำภารกิจของตนเองเพื่อให้สมาชิกรันนิงแมนคนอื่นหมดสิทธิ์เล่นเกม
ภารกิจที่ 2: รูปแบบภารกิจไม่แน่นอน ส่วนใหญ่ขึ้นอยู่กับสถานที่ที่ถ่ายทำรายการ
ภารกิจที่ 3: ภารกิจ "One Chance" เป็นภารกิจที่ให้ทำการแสดงหรืออื่น ๆ โดยให้ซักซ้อมกี่รอบก็ได้ เมื่อพร้อม มีโอกาสแสดงจริงได้แค่ครั้งเดียว ซึ่งในครั้งเดียวนั้น จะต้องผ่านตามเงื่อนไขที่ทีมงานกำหนดมา ภารกิจนี้ปรากฏในตอนที่ 27 ถึง 31
สมาชิกรันนิงแมนที่ไม่มีรันนิงบอลนั้นจะถูกลงโทษโดยอัตโนมัติ อย่างไรก็ตาม หากสมาชิกรันนิงแมนสามารถทำภารกิจ one chance ได้สำเร็จ สมาชิกรันนิงแมนทุกคนจะรอดจากการลงโทษ ไม่ว่าจะมีรันนิงบอลหรือไม่ก็ตาม
ในตอนที่ 38 และตอนอื่นๆ ที่ตามมา จะมีบางตอนที่มีภารกิจสายลับ สายลับในหมู่สมาชิกรันนิงแมนอาจเป็นพิธีกร แขกรับเชิญ หรือทั้งสองอย่างก็ได้ โดยสายลับต้องทำภารกิจตามที่ทีมงานกำหนด โดยไม่ให้สมาชิกคนอื่นรู้ตัว
รูปแบบ > ตอนที่ 44-47

ตั้งแต่ตอนที่ 44 - 47 พนักงานของสถานที่ที่รายการไปถ่ายทำจะลงคะแนนให้กับสมาชิกรันนิงแมนที่ตนคิดว่าน่าจะเป็นผู้ชนะในการทำภารกิจ และพนักงานเหล่านั้นก็จะเป็นผู้สนับสนุนให้กับสมาชิกรันนิงแมนที่ตนเลือก ทีมของสมาชิกจะถูกแบ่งโดยการเลือกของสมาชิกรันนิงแมนที่ชนะในภารกิจและได้รับรันนิงบอลเป็นคนแรก เมื่อแบ่งเป็นสองทีมแล้ว ทั้งสองทีมก็จะแข่งกันเพื่อให้ได้รับรันนิงบอล โดยการถ่ายทำรายการจะใช้เวลาประมาณ 2 วัน จึงแบ่งการออกอากาศเป็น 2 ตอน รูปแบบภารกิจเป็นดังต่อไปนี้
ภารกิจที่ 1: ภารกิจตามหาแขกรับเชิญ โดยแขกรับเชิญจะต้องทำภารกิจของตนเองเพื่อให้สมาชิกรันนิงแมนคนอื่นหมดสิทธิ์เล่นเกม
ภารกิจที่ 2: รูปแบบภารกิจไม่แน่นอน โดยจะให้พนักงานของสถานที่ที่ถ่ายทำรายการมีส่วนร่วมด้วย
ภารกิจที่ 3: ภารกิจแข่งขันระหว่างสองทีม
ภารกิจที่ 4: รูปแบบภารกิจขึ้นอยู่กับสถานที่ที่ถ่ายทำรายการ
ทีมที่มีรันนิงบอลมากที่สุดจะเป็นผู้ชนะ และพนักงานที่เลือกสมาชิกรันนิงแมนที่ตนคิดว่าจะชนะได้ถูกต้อง จะได้รับเงินโบนัสจากประธานบริษัท
รูปแบบ > ตอนที่ 48 - ปัจจุบัน

ตั้งแต่ตอนที่ 48 เป็นต้นมา สมาชิกรันนิงแมนจะแข่งขันกันต่อเนื่องจนกระทั่งมีผู้ชนะเมื่อการแข่งขันจบลง รูปแบบของรายการมีการเปลี่ยนแปลงจากรูปแบบภารกิจแข่งขันหลาย ๆ ภารกิจประกอบกัน เป็นรูปแบบมีภารกิจเดียวยาวต่อเนื่องจนจบการแข่งขัน
บทบาทพิธีกร > อดีตสมาชิก RM

| ชื่อ | ฉายา | เข้าร่วมรายการ | บทบาท |  |  |
| --- | --- | --- | --- | --- | --- |
| ซง จุงกิ (송중기)  | ดอกไม้จุงกิ (꽃중기) มันสมองจุงกิ (브레인 중기) ชายหนุ่มผู้กระตือรือร้น (적극청년) | กรกฎาคม พ.ศ. 2553 - พฤษภาคม พ.ศ. 2554 | รู้จักในนามดอกไม้จุงกิ จากหน้าตา และจากความฉลาดจึงถูกเรียกว่าสมองของทีม ฉายาชายหนุ่มผู้กระตือรือร้น เนื่องจากเป็นคนที่มีความมั่นใจสูงมาก และคิดว่าตัวเองทำสิ่งต่าง ๆ ได้ดี แต่ผลอาจไม่เป็นเช่นนั้น (เช่นการวาดภาพ) ปัจจุบัน ซง จุงกิได้ออกจากรายการแล้ว (ตอนที่ 41 เป็นตอนสุดท้าย) เนื่องจากต้องการมุ่งมั่นให้กับการแสดงอย่างเต็มที่ จึงขอถอนตัวออกจากรายการ แต่ได้มาเป็นแขกรับเชิญของรายการ ในตอนที่ 66 |  |  |
| ลิซซี่ (리지) | สาวน้อยปูซาน (부산소녀) | พฤศจิกายน พ.ศ. 2553 - มกราคม พ.ศ. 2554 | อดีตสมาชิกจากกลุ่มนักร้องหญิงอาฟเตอร์สกูล รู้จักในนามสาวน้อยจากปูซาน เพราะเธอเป็นคนมาจากปูซาน และมักพูดติดสำเนียงแบบปูซานออกอากาศบ่อย ๆ มีลักษณะท่าทางและการพูดที่น่ารักและสดใส ปัจจุบันลิซซี่ติดงานของอาฟเตอร์สคูลทำให้ต้องถอนตัวออกจากรายการ |  |  |
| แกรี่ (개리) | แกรีผู้สงบนิ่ง (평온개리) แกโคลาส เคจ (개콜라스 케이지) แฟนหนุ่มวันจันทร์ (월요남친) รองผู้บัญชาการ/ผู้บัญชาการชั่วคราว ปลาหมึก(오징어) | กรกฎาคม พ.ศ. 2553 - 31 ตุลาคม 2559 | รู้จักในนาม แกรี่ผู้สงบนิ่ง เนื่องจาก เวลาเล่นเกมถ่ายรูปหน้าของเขามักจะออกมาในแนวนิ่ง ๆ เสมอ และเมื่อทำภารกิจจะถูกเรียกว่า แกโคลาส เคจ มาจาก นิโคลาส เคจ เป็นคนที่ถูกหลอกได้ง่ายมาก และหากมีความลับจะถูกจับได้ง่ายที่สุดเพราะมีพิรุธให้เห็นได้ชัด แกรี่มีคำพูดติดปากที่มักจะพูดบ่อย ๆในรายการ คือ Stress! (스트레스!) เนื่องจากแกรี่ขอถอนตัวเพราะต้องการไปมุ่งเน้นเรื่องของการทำเพลง  ซึ่งแกรี่ถ่ายทำตอนที่ 324 เป็นตอนสุดท้าย |  |  |
| อี กวังซู (이광수)  | กวางซูผู้ทำลายภาพลักษณ์ (모함광수) กวางวาตาร (광바타) กวางพอตเตอร์ (광포터) ยีราฟ (기린) จอมเผาอีกวางซู สัญลักษณ์แห่งการทรยศ (배신의 아이콘) | กรกฎาคม พ.ศ. 2553  –  13 มิถุนายน พ.ศ. 2564 | เป็นผู้ที่สูงสุดในรายการ รู้จักในนามกวางซูผู้ทำลายภาพลักษณ์ เพราะเขาจะมีเรื่องเล่าน่าอายของสมาชิกมาเปิดเผยออกสื่อ ในแนวขำขัน นอกจากนี้ยังมีฉายากวางวาตาร มาจากภาพยนตร์เรื่อง อวตาร เนื่องจากความสูงและท่าวิ่งของเขา ทำให้เขามีลักษณะคล้ายกับเผ่าพันธุ์ในภาพยนตร์เรื่องอวตาร และฉายายีราฟ เนื่องจากอี กวางซูมีส่วนสูงถึง 190 เซนติเมตร ส่วนฉายาจอมเผาอีกวางซู มาจากการพูดเผาคนอื่นในรายการ เช่นเขาเห็นคิม จงกุกทาสีเล็บ เรื่องการพูดคำหยาบของซง จีฮโย ฯลฯ ส่วนฉายาสัญลักษณ์แห่งการทรยศนั้น เนื่องจากในการแข่งขันดึงป้ายชื่อ อี กวางซูมักจะชอบทรยศหักหลังคนอื่น อี กวางซูมีคำพูดติดปากที่มักจะพูดบ่อย ๆ ในรายการคือ ไม่นะ! (안돼!) กวางซูมักโชคร้ายที่สุดในกลุ่ม |  |  |
| จอน โซมิน (전소민) | นกแก้ว (앵무새) แม่เหล็ก (자석) กบ (개구리) สาวพลังตด (전소민 뀌다) จอนโซบารี | เมษายน พ.ศ. 2560  – ตุลาคม พ.ศ.2566 | เปรียบเสมือน กวางซู เวอร์ชันผู้หญิง เธอเป็นคนสดใสร่าเริง สามารถสลับสมองกับกวางซูได้ นกแก้วมาจากการที่เธอพูดเยอะ เธอมักจะเขินอายเวลามีหนุ่มหล่อมาเป็นแขกรับเชิญ และก็มักจะชอบทำแบ๊วๆ สร้างเลิฟไลน์กับหนุ่มๆ ที่มาออกรายการเป็นประจำ โซมินมีเสน่ห์เฉพาะตัว ชอบเต้น ขี้กลัว ชอบแกล้งเซชานว่ามีใจชอบพอ ส่วนกบมาจากเธอใส่ชุดสีเขียวคล้ายกบ  |  |  |
จำนวนตอนและแขกรับเชิญ > ตอนพิเศษ

ในจำนวนตอนต่าง ๆ ที่ออกอากาศ จะมีบางตอนที่มีเรื่องราวพิเศษ เรื่องราวพิเศษหลายเรื่องได้รับการชื่นชมว่ามีความสนุกและความน่าตื่นเต้นมาก ทำให้เป็นตอนที่มีคุณภาพเหนือกว่าตอนอื่น ๆ
จำนวนตอนและแขกรับเชิญ > ตอนพิเศษ > ยูมส์ บอนด์

ตอนที่ 38, 91, 140, 196, 231
ยูมส์ บอนด์ถือเป็นเรื่องราวที่ได้รับความนิยมมาก ยู แจซอกจะได้รับบทเป็น "ยูมส์ บอนด์" ที่จะใช้ปืนฉีดน้ำในการทำภารกิจกำจัดสมาชิกรันนิงแมนคนอื่นทั้งหมด โดยที่สมาชิกคนอื่นไม่รู้เลยว่ายู แจซอกกำลังสู้กับพวกเขาอยู่ ยูมส์ บอนด์ปรากฏตัวครั้งแรกในตอนที่ 38 ระหว่างภารกิจหาแขกรับเชิญ ซึ่งจริง ๆ แล้วไม่มีแขกรับเชิญ ยู แจซอกได้รับภารกิจอย่างลับ ๆ ให้กำจัดสมาชิกคนอื่นด้วยการใช้ปืนฉีดน้ำยิงไปยังป้ายชื่อของสมาชิก ต่อมาในตอนที่ 91 หนึ่งปีหลังจากยูมส์ บอนด์ปรากฏตัวขึ้นครั้งแรก ยูมส์ บอนด์ก็กลับมาอีกครั้ง โดยยู แจซอกต้องฉีดน้ำลงบนป้ายชื่อของสมาชิกรันนิงแมนคนอื่น ๆ ทั้งหมดก่อนที่จะมีสมาชิกคนใดสามารถหนีออกจากอาคารที่ใช้เป็นที่ขังพวกเขาไว้ได้ ในตอนที่ 140 ครบรอบสองปีที่ยูมส์ บอนด์ปรากฏตัว เรื่องราวมีอยู่ว่าไวรัสแห่งความโกรธแพร่กระจายไปทั่วทุกที่และติดต่อมายังสมาชิกรันนิงแมน ยู แจซอกต้องค้นหาว่าใครเป็นคนที่เลียนแบบเขาอยู่และต้องกำจัดคนนั้นเพื่อให้ได้รับวัคซีนไปรักษาคนอื่น ๆ ในตอนท้ายของตอนที่ 91 และ 140 มีข้อความปรากฏขึ้นว่า "ยูมส์ บอนด์ ไม่มีวันตาย" เป็นการบอกใบ้ว่าเรื่องราวของยูมส์ บอนด์ยังมีอีกได้ในอนาคต
ในสองตอนหลังมีลักษณะใกล้เคียงภาพยนตร์มากขึ้น ในตอนที่ 196 สมาชิกรันนิงแมนสามารถเดินทางย้อนกลับมายังอดีตได้ เพื่อเปลี่ยนแปลงผลลัพธ์ที่เกิดขึ้นในอดีต โดยหนึ่งในช่วงเวลาที่ย้อนกลับไป คือ เรื่องราวของยูมส์ บอนด์ครั้งที่ 2 ในตอนที่ 91 ส่วนในตอนที่ 231 ยูมส์ บอนด์กลับมาอีกครั้งพร้อมกับผู้สืบทอด เขาทั้งคู่ต้องทำภารกิจร่วมกันในการกำจัดสมาชิกรันนิงแมนที่เหลือ สมาชิกที่เหลือทุกคนถูกกำจัดหมด เหลือแค่ยูมส์ บอนด์กับผู้สืบทอด ขั้นตอนสุดท้ายที่ผู้สืบทอดจะขึ้นมาเป็นยูเมส บอนด์คนที่ 2 ได้นั้น คือ ต้องยิงปืนฉีดน้ำไปที่ป้ายชื่อของยู แจซอก เพื่อให้ยูมส์ บอนด์คนแรกกลายเป็นอดีต หรือผู้สืบทอดจะเลือกไม่ยิงก็ได้ เพื่อจะได้ทำงานร่วมกันในอนาคตต่อไปในฐานะคู่หู อย่างไรก็ตาม ผู้สืบทอดเลือกที่จะยิงป้ายชื่อของยู แจซอก ซึ่งส่งผลให้ผู้สืบทอดแพ้การแข่งขัน และแสดงให้เห็นว่าผู้สืบทอดคนนี้พร้อมที่จะทรยศหักหลังทุกเมื่อ ยูมส์ บอนด์จึงกลายเป็นผู้ชนะภารกิจแต่เพียงผู้เดียว ในช่วงท้ายของตอน ยู แจซอกให้สัญญาว่าเรื่องราวของยูมส์ บอนด์จะยังคงดำเนินต่อไป พร้อมกับที่ข้อความ "เร็ว ๆ นี้" ปรากฏขึ้น เป็นคำใบ้ว่าเรื่องราวของยูมส์ บอนด์ยังมีอีกได้ในอนาคต
จำนวนตอนและแขกรับเชิญ > ตอนพิเศษ > สุดยอดรันนิงแมน

ตอนที่ 42, 74, 130, 196, 257
การแข่งขันสุดยอดรันนิงแมนเป็นการแข่งขันเพื่อค้นหาว่าสมาชิกรันนิงแมนคนใดคือสมาชิกที่ยอดเยี่ยมที่สุด หรือ "สุดยอดรันนิงแมน" การแข่งขันครั้งแรกเกิดขึ้นในตอนที่ 42 ที่สมาชิกต้องทำภารกิจก่อนถึงจะเริ่มกำจัดสมาชิกคนอื่นได้ สมาชิกคนสุดท้ายที่เหลืออยู่ได้รับการประกาศให้เป็นสุดยอดรันนิงแมนคนแรก การแข่งขันครั้งที่สองเกิดขึ้นในตอนที่ 74 ที่สมาชิกแต่ละคนจะได้รับพลังพิเศษ ที่สามารถนำมาใช้เพื่อกำจัดสมาชิกคนอื่น ๆ ได้ การแข่งขันสองครั้งนี้ แกรี่ได้เป็นสุดยอดรันนิงแมนทั้งสองครั้ง การแข่งขันครั้งที่สามเกิดขึ้นในตอนที่ 130 ครึ่งแรกของภารกิจเกิดขึ้นในปี ค.ศ. 1938 และส่วนครึ่งหลังเกิดขึ้นในปี ค.ศ. 2013 สมาชิกแต่ละคนจะสลับร่างกันและต้องหาว่าใครคือคนที่ชนะใน ค.ศ. 1938 แล้วคนที่ชนะไปอยู่ที่ร่างใครใน ค.ศ. 2013  ฮาฮาเป็นสุดยอดรันนิงในครั้งนี้
ในตอนที่ 196 สมาชิกรันนิงแมนสามารถเดินทางกลับไปในอดีตได้เพื่อเปลี่ยนแปลงผลลัพธ์ที่เกิดขึ้น ประกอบด้วยตอนยูเมส บอนด์ครั้งที่ 2, ตอนเชอร์ล็อก โฮล์ม และตอนพลังพิเศษ ภารกิจของสองตอนแรกจะเป็นการตัดสินขนาดของป้ายชื่อสมาชิก ส่วนภารกิจพลังพิเศษเป็นภารกิจกำจัดสมาชิกคนอื่น ๆ โดยในครั้งนี้ สุดยอดรันนิงแมน คือ ซง จีฮโย ส่วนการแข่งขันครั้งที่สี่เกิดขึ้นในตอนที่ 257 สมาชิกรันนิงแมนจะได้จับคู่กับเหล่าฮีโร่ที่มีพลังพิเศษ โดยฮีโร่เหล่านี้จะไม่รู้ว่าตัวเองมีพลังพิเศษอะไรจนกว่าจะกว่าจะทำภารกิจให้สำเร็จถึงะได้รับพลังพิเศษมา สุดท้าย สมาชิกรันนิงแมนและฮีโร่แต่ละคู่ต้องมาเผชิญหน้ากันในภารกิจเพื่อกำจัดให้ออกจากการแข่งขันจนกว่าจะได้คู่สุดท้ายที่เหลือรอดอยู่ ครั้งนี้ ยู แจซอกได้เป็นสุดยอดรันนิงแมน
จำนวนตอนและแขกรับเชิญ > ตอนพิเศษ > นักล่ารันนิงแมน

ตอนที่ 52, 53, 69, 118
ชเว มินซู ปรากฏตัวเป็นแขกรับเชิญและทำภารกิจกำจัดสมาชิกรันนิงแมนให้ออกจากการแข่งขันในตอนที่ 52 ต่อมาในตอนที่ 53 เขาโดนหักหลังโดยยู แจ-ซ็อกในระหว่างทำภารกิจ ทำให้ต้องออกจากการแข่งขัน ทั้ง ๆ ที่ก่อนหน้านั้นทั้งคู่ตกลงกันว่าจะร่วมมือกันเพื่อทำภารกิจให้สำเร็จ ชเว มินซูจึงประกาศว่าจะกลับมารายการในอีกไม่ช้า เพื่อมา "ล่าตั๊กแตน" (ตั๊กแตน เป็นชื่อเรียกอีกหนึ่งชื่อของยู แจ-ซ็อก) เขากลับมารายการอีกครั้งในตอนที่ 69 ในฐานะ "นักล่ารันนิงแมน" โดยสมาชิกรั่นนิ่งแมน 6 คนนอกจากยู แจ-ซ็อก ถูกล่ามโซไว้กับเก้าอี้และถูกขังไว้ในห้องต่าง ๆ ของสถานที่ทำภารกิจ ยู แจ-ซ็อกได้รับป้ายชื่อทั้งหมด 4 ป้ายและต้องทำภารกิจช่วยเหลือสมาชิกกับหาทางหนีออกจากสถานที่ทำภารกิจก่อนที่ชเว มินซูจะมาดึงป้ายชื่อเขาออกครบ 4 ครั้ง ในการปรากฏตัวของชเว มินซูแต่ละครั้งสร้างความหวาดกลัวแก่ยู แจ-ซ็อกมาก ในที่สุดชเว มินซูก็ชนะในตอนนี้ แต่ช่วงท้ายของตอน ยู แจ-ซ็อกประกาศว่าคะแนนตอนนี้ คือ 1 ต่อ 1 เท่ากัน เป็นนัยว่าเขากับชเว มินซูในตอนนี้ยังเสมอกันอยู่ เป็นการท้าให้มีการแข่งขันอีกครั้งเพื่อตัดสิน หลังผ่านไปปีกว่า ชเว มินซูก็มาออกรายการในตอนที่ 118 โดยเขากำจัดสมาชิกรันนิงแมน 6 คน นอกจากยู แจ-ซ็อก ให้ออกจากการแข่งขัน และเขาจะทิ้งชิ้นส่วนป้ายชื่อของเขา 6 ชิ้น ตามสถานที่ที่สมาชิกแต่ละคนโดนกำจัด เพื่อให้ยู แจ-ซ็อกตามหาให้ครบและนำมาแปะบนหลังของเขา แต่ในท้ายที่สุด ยู แจ-ซ็อกก็ทำไม่สำเร็จ การแข่งขันในตอนนี้ถือเป็นการจบเรื่องราวของนักล่ารันนิงแมน แต่ก็มีความเป็นไปได้ในอนาคตว่าชเว มินซูจะกลับมาอีกในฐานะนักล่ารันนิงแมน
จำนวนตอนและแขกรับเชิญ > ตอนพิเศษ > สนามแห่งความฝัน เอเชี่ยน ดรีม คัพ

ตอนที่ 95-97, 153, 154, 199, 200 , 283, 284
สมาชิกรันนิงแมนได้เข้าร่วมการแข่งขัน "เอเชี่ยน ดรีม คัพ" ครั้งแรกในปี พ.ศ. 2555 ที่จัดขึ้นในประเทศไทย ตามคำเชิญของพัก จี-ซ็อง ซึ่งเขาได้คัดเลือกแกรี่และคิม จงกุกให้ร่วมแข่งขันฟุตบอลในสนามด้วย  หลังจากนั้นพัก จี-ซอง ได้เชิญสมาชิกรันนิงแมนเข้าร่วมการแข่งขันดังกล่าวอีก 2 ครั้งในปี พ.ศ. 2556 จัดขึ้นที่ประเทศจีน โดยเขาคัดเลือกให้ยู แจซอก, ฮาฮ่า, คิม จงกุก และ อี กวางซู ลงเตะฟุตบอลในสนาม และในปี พ.ศ. 2557 จัดขึ้นที่ประเทศอินโดนีเซีย ซึ่งสมาชิกรันนิงแมนทุกคนโดยมี ปาร์ค จีซองและโค้ช ชาบอม ลงแข่งด้วยแต่ ซง จีฮโย ไม่ได้ลงเตะฟุตบอลในสนาม ในแต่ละปีที่เข้าร่วม สมาชิกรันนิงแมนจะต้องทำการฝึกทักษะผ่านภารกิจต่าง ๆ เพื่อเตรียมตัวเข้าร่วมการแข่งขัน นอกจากนี้ บางตอนยังมีนักฟุตบอลที่มีชื่อเสียงทั้งในอดีตและปัจจุบันมาปรากฏตัวในรายการ ซึ่งตามปกติแล้ว นักกีฬาเหล่านี้ไม่ปรากฏตัวตามรายการโทรทัศน์บ่อยนัก
จำนวนตอนและแขกรับเชิญ > ตอนที่ถ่ายทำในต่างประเทศ

เนื่องจากรายการรันนิงแมนได้รับความนิยมจากต่างประเทศ โดยเฉพาะในแถบเอเชีย ทำให้รายการได้ไปถ่ายทำรายการภายนอกประเทศเกาหลีใต้หลายครั้ง
ตอนที่ 50, 51 ทั้งสองตอนถ่ายทำในประเทศไทย แขกรับเชิญประจำตอนคือ คิม มินจอง และ นิชคุณ (วงทูพีเอ็ม)
ตอนที่ 61, 62 ทั้งสองตอนถ่ายทำในประเทศจีน แขกรับเชิญประจำตอนคือ คัง จี-ย็อง (วงคารา), คิม จูฮยอค และ ลี ยุนฮี
ตอนที่ 72, 73 ทั้งสองตอนถ่ายทำในฮ่องกง แขกรับเชิญประจำตอนคือ ยงฮวา (วงซีเอ็นบลู) และ ลี มินจอง
ตอนที่ 97 ช่วงครึ่งหลังของตอนถ่ายทำในประเทศไทย แขกรับเชิญประจำตอนคือ พัก จี-ซ็อง และ ไอยู
ตอนที่ 133, 134, 136 ตอนที่ 133 ถ่ายทำในมาเก๊า  ส่วนตอนที่ 134 และ 136 ถ่ายทำในประเทศเวียดนาม แขกรับเชิญประจำตอนคือ ฮัน ฮเย-จิน และ อี ดง-อุก
ตอนที่ 154 ถ่ายทำในเซี่ยงไฮ้ แขกรับเชิญประจำตอนคือ คู จาชอล, พัก จี-ซ็อง, ปาทริส เอวรา และ ซ็อลลี (วงเอฟ(เอกซ์))
ตอนที่ 188, 189, 191 ทั้งสามตอนถ่ายทำในประเทศออสเตรเลีย แขกรับเชิญประจำตอนคือ เรน และ คิม วู-บิน
ตอนที่ 200: ถ่ายทำในประเทศอินโดนีเซีย แขกรับเชิญประจำตอนคือ พัก จี-ซ็อง
ตอนที่ 212: ถ่ายทำในไต้หวัน แขกรับเชิญประจำตอนคือ อี ซุงแจ, จี ชังวุค, สคัล, ซึลอง (วงทูเอเอ็ม), เอลลี่ และ คิม แทวู
ตอนที่ 234: ถ่ายทำในฮ่องกงและประเทศไทย แขกรับเชิญประจำตอนคือ เฟย์ (วงมิสเอ), คิม ซังรยอง, ชู, ซอ วู, แท็กย็อน (วงทูพีเอ็ม), ยู ซัน และ ยอน จองฮุ
ตอนที่ 289,290 ถ่ายทำในดูไบ แขกรับเชิญประจำตอนคือ  จอง อิลอู และ อี ดาแฮ
ตอนที่ 347,348 ถ่ายทำในไต้หวันและญี่ปุ่น แขกรับเชิญประจำตอนคือ จาง โดยอน
ตอนที่ 351,352,353 ถ่ายทำในมองโกเลียและรัสเซีย
ตอนที่ 353,354 ช่วงครึ่งหลังตอนที่ 353 ถึง 354 ถ่ายทำในญี่ปุ่น ในโปรเจกต์โกลบอลเรซ
ตอนที่ 355 ถ่ายทำในประเทศญี่ปุ่น แขกรับเชิญประจำตอนคือ จอง ฮเยซอง
ตอนที่ 370,371 ถ่ายทำในอินโดนีเซีย ในโปรเจกต์สถานที่หนึงเปอร์เซ็นต์
ตอนที่ 378,379 ถ่ายทำในออสเตรเลียและนิวซีแลนด์ ในโปรเจกต์ทัวร์ครึ่งต่อครึ่งและโปรเจกต์สถานที่หนึ่งเปอร์เซ็น
ตอนที่ 406,407,408 ถ่ายทำในอังกฤษและสวิตเซอร์แลนด์ ในโปรเจกต์แพ็กเกจสุดหรูและแพ็คเกจสั่นสะพรึง แขกรับเชิญประจำตอนคือ ลี ดาฮี, ลี ซังยอบ, ฮง จินยอง และ คัง ฮันนา
ตอนที่ 429,430,431 ถ่ายทำในฮ่องกง ในตอนพิเศษสิ้นปี แขกรับเชิญประจำตอนคือ อี ชียอง, บยอล
จำนวนตอนและแขกรับเชิญ > แขกรับเชิญ

แขกรับเชิญในรายการรันนิงแมนมาจากหลากหลายสาขาอาชีพ เช่น นักแสดง นักร้อง นักกีฬา บางตอนก็มีวงดนตรีหรือวงนักร้องที่มาเป็นแขกรับเชิญพร้อมกันทั้งวง เช่น วงซีเอ็นบลู (ตอนที่ 186) วงชินฮวา (ตอนที่ 236) วงแบล็กพิงก์ (ตอนที่ 330) วงทูพีเอ็ม (ตอนที่ 256) วงเอพิงก์ (ตอนที่ 433) วงบิกแบง (ตอนที่ 84,85,250) วงเกิลส์เจเนอเรชัน (ตอนที่ 254,363) วงทไวซ์ (ตอนที่ 328,302) วงซิสตาร์ (ตอนที่ 95,307) วงบีทีเอส (ตอนที่ 300) วงก็อตเซเวน (ตอนที่ 316,418) วงเอโอเอ (ตอนที่ 481) วงทูเอนีวัน (ตอนที่ 156,195) วงซีเอ็นบลู (ตอนที่ 186) วงเอ็มแบล็ก (ตอนที่ 95) วงเชคส์กีส์ (ตอนที่ 383) และเคยมีนักแสดงระดับโลกที่มาเป็นแขกรับเชิญอย่างเฉินหลง (ตอนที่ 135) ทอม ครูซ , เฮนรี แควิลล์ ,ไซมอน เพกก์ (ตอนที่ 410) ไรอัน เรย์โนลส์ ,เมลานี โลรองต์ ,เอเดรีย อาโจน่า(ตอนที่ 482) รวมถึงอดีตสมาชิกรันนิงแมน ซง จุงกิก็กลับมาเป็นแขกรับเชิญในตอนที่ 66 และ ลิซซี่ ก็กลับมาเป็นแขกรับเชิญในตอนที่ 292 และในตอนที่จะออกอากาศในวันที่ 1 พฤศจิกายน พ.ศ. 2558 มีชื่อตอนว่า "100 แขกรับเชิญ" เป็นตอนที่มีแขกรับเชิญเข้าร่วมการถ่ายทำรายการทั้งสิ้น 100 คน เป็นตอนที่มีจำนวนแขกรับเชิญมากที่สุดนับแต่รายการรันนิงแมนออกอากาศมา
แหล่งข้อมูลอื่น

(เกาหลี) เว็บไซต์อย่างเป็นทางการของรันนิงแมน
เทรย์

| เทรย์ |
| --- | --- |
รู้จักในชื่อ: TRiNiTiOPUS
ที่เกิด: โซล , เกาหลีใต้
แนวเพลง: เคป็อป, ฮิปฮอป
ช่วงปี: ค.ศ.2017–ปัจจุบัน
ค่ายเพลง: Banana Culture

สมาชิก:  จุนแท  แจจุน  ชางฮยอน 
เทรย์ (อังกฤษ: TREI; เกาหลี: 트레이) เป็นกลุ่มบอยแบนด์สัญชาติเกาหลีใต้ สังกัดBanana Culture เทรย์เริ่มเปิดตัวเป็นดูโอเมื่อ 28 สิงหาคม ค.ศ.2017 มีสมาชิก 2 คนคือ แจจุน และ ชางฮยอน ซึ่งทั้ง 2 คนได้ร่วมเข้าแข่งขันในรายการ MIXNINE และต่อมาได้มีการเพิ่มสมาชิก 1 คนคือ จุนแท เมื่อ 17 พฤษภาคม ค.ศ.2018 และเปิดตัวอย่างเป็นทางการเมื่อ 19 กุมภาพันธ์ ค.ศ.2019 กับมินิอัลบั้ม Born;本 พร้อมกับมิวสิควีดีโอเพลงโปรโมต ‘Gravity’ ปัจจุบันเทรย์ประกอบไปด้วยสมาชิกทั้งหมด 3 คน ได้แก่ จุนแท, แจจุน และ ชางฮยอน
สมาชิก

| ชื่อในการแสดง> โรมัน | ชื่อในการแสดง> ไทย | ชื่อในการแสดง> ฮันกึล | ชื่อเกิด> โรมัน | ชื่อเกิด> ไทย | ชื่อเกิด> ฮันกึล | วันเกิด | สัญชาติ | ตำแหน่ง |
| --- | --- | --- | --- | --- | --- | --- | --- | --- |
| Juntae | จุนแท | 준태 | Kim Juntae | คิม จุนแท | 김준태 | 14 เมษายน พ.ศ. 2540 (27 ปี) |  เกาหลีใต้ | นักร้องเสียงหลัก |
| Jaejun | แจจุน | 재준 | Lee Jaejun | อี แจจุน | 이재준 | 25 กันยายน พ.ศ. 2540 (27 ปี) |  เกาหลีใต้ | หัวหน้าวง , นักร้องนำ , นักเต้นหลัก , ภาพลักษณ์วง |
| Changhyun | ชางฮยอน | 창현 | Chae Changhyun | แช ชางฮยอน | 채창현 | 25 มิถุนายน พ.ศ. 2541 (26 ปี) |  เกาหลีใต้ | แร็ปเปอร์หลัก |
เท็ดดี พัก

| เท็ดดี พัก |
| --- | --- |
เกิด: พัก ฮง-จุน  (1978-09-14) 14 กันยายน ค.ศ. 1978 (46 ปี) โซล เกาหลีใต้
ชื่ออื่น: เท็ดดี พัก
การศึกษา: โรงเรียนมัธยมปลายไดมอนด์บาร์
อาชีพ: แร็ปเปอร์ นักแต่งเพลง โปรดิวเซอร์
ปีปฏิบัติงาน: 1998–ปัจจุบัน
อาชีพทางดนตรี
แนวเพลง: เคฮิปฮอป
ช่วงปี: 1998–ปัจจุบัน
ค่ายเพลง: วายจี เดอะแบล็กเลเบิล
สมาชิกของ: วายจีแฟมีลี
อดีตสมาชิก: วันไทม์
 นักดนตรี

ชื่อเกาหลี
ฮันกึล: 박홍준
ฮันจา: 朴洪俊
อาร์อาร์: Bak Hong-jun 
เอ็มอาร์: Pak Hong-chun 
 
เท็ดดี พัก (เกาหลี: 테디박, ชื่อเกิด พัก ฮง-จุน; เกิด 14 กันยายน ค.ศ. 1978) เป็นแร็ปเปอร์ นักแต่งเพลง และโปรดิวเซอร์ชาวเกาหลี–อเมริกัน พักเกิดในโซล เกาหลีใต้ ก่อนย้ายตามครอบครัวไปยังสหรัฐตั้งแต่ยังเด็ก เมื่ออายุ 17 ปี พักและเพื่อนของเขา แดนนี เดินทางไปเกาหลีใต้ในระหว่างปิดเทอมฤดูร้อน เพื่อออดิชันกับวายจีเอนเตอร์เทนเมนต์ ทั้งคู่ได้เซ็นสัญญากับต้นสังกัดดังกล่าว หลังจบการศึกษาระดับมัธยมปลาย เขาก็ย้ายไปพำนักในเกาหลีเพื่อสานฝันงานดนตรี
ใน ค.ศ. 1998 พักเปิดตัวเป็นสมาชิกของวงดนตรีฮิปฮอป วันไทม์ (1TYM) ร่วมกับเพื่อนของเขา แดนนี, จินฮวัน และแพ็กย็อง กลุ่มออกสตูดิโออัลบั้มทั้งหมด 5 อัลบั้ม ซึ่งพักแต่งและบันทึกเพลงเป็นหลัก หลังจากวันไทม์ยุบวงในเดือนมกราคม ค.ศ. 2006 เขากลายเป็นโปรดิวเซอร์ภายในวายจีและทำงานเกี่ยวกับผลงานเพลงของทูเอนีวันเป็นส่วนใหญ่ ตลอดจนบิกแบงและเพลงฮิตอย่างเช่น "อา-โย" และ "โฟนนัมเบอร์" ของจีนูฌอน, "แพสชัน" ของเซเวน, "ดี.ไอ.เอส.ซี.โอ." ของอึม ช็อง-ฮวา และ "กาชีนา" ของซ็อนมี เขายังผลิตและเขียนเพลงให้กับแบล็กพิงก์เป็นจำนวนมาก
พักถูกจัดให้อยู่อันดับที่ 5 ในรายชื่อ "โปรดิวเซอร์ยอดเยี่ยมแห่ง ค.ศ. 2018" จากการจัดอันดับของ โซลสปอร์ต และอันดับที่ 25 ในรายชื่อ "50 โปรดิวเซอร์ที่ยิ่งใหญ่ที่สุดในศตวรรษที่ 21" ของนิตยสาร บิลบอร์ด รวมทั้งได้รางวัลโปรดิวเซอร์ยอดเยี่ยมอีกหลายงาน เช่น เมลอนมิวสิกอะวอดส์ สำหรับอัลบั้ม เมด (2015) และเอ็มเน็ตเอเชียนมิวสิกอะวอดส์ สำหรับอัลบั้ม ลลิษา (2021)
เจมส์ โจเซฟ เดรสน็อก

| James Joseph Dresnok |
| --- | --- |

ชื่อเล่น: จิม, โจ, อาเธอร์
เกิด: 24 พฤศจิกายน พ.ศ.2484 นอร์ฟอล์ก, เวอร์จิเนีย, สหรัฐ
เสียชีวิต: พฤศจิกายน 2016 (อายุ 74–75) เปียงยาง, เกาหลี เหนือ
รับใช้:  สหรัฐอเมริกา (พ.ศ. 2501–พ.ศ. 2505)  เกาหลีเหนือ (พ.ศ. 2505–พ.ศ. 2559)
แผนก/สังกัด:  กองทัพบกสหรัฐ (พ.ศ. 2501–พ.ศ. 2505)
ประจำการ: 1958–1962 (แปรพักตร์)
ชั้นยศ:  Private first class
คู่สมรส: Kathleen Ringwood (1959–1962) Doina Bumbea (c. 1970s–1997) unknown; daughter of Korean woman and African diplomat (2001–2016)
บุตร: 3
งานอื่น: ครู, นักแสดง, นักแปล
เจมส์ โจเซฟ เดรสน็อก (อังกฤษ: James Joseph Dresnok, เกาหลี: 제임스 조새프 드레스녹) เป็นผู้แปรพักตร์ชาวอเมริกันไปยังเกาหลีเหนือซึ่งเป็นหนึ่งในทหารของสหรัฐหกนายที่แปรพักตร์หลังจากสงครามเกาหลี
หลังจากแปรพักตร์ เดรสน็อกได้ทำงานเป็นนักแสดงในภาพยนตร์โฆษณาชวนเชื่อบางเรื่องซึ่งกำกับโดยคิม จอง อิล และเป็นครูสอนภาษาอังกฤษในเปียงยาง เขาถูกนำเสนอในรายการ 60 มินิตส์ (อังกฤษ: 60 Minutes) ของซีบีเอสเมื่อวันที่ 28 มกราคม 2550 ในฐานะผู้แปรพักตร์ของสหรัฐคนสุดท้ายที่ยังมีชีวิตอยู่ในเกาหลีเหนือ เขายังเป็นหัวข้อเรื่องในสารคดีเรื่อง ครอสซิง เดอะ ไลน์ (อังกฤษ: Crossing the Line) โดยผู้สร้างภาพยนตร์ชาวอังกฤษแดเนียล กอร์ดอนและนิโคลาส บอนเนอร์ ซึ่งแสดงในเทศกาลภาพยนตร์ซันแดนซ์ปี 2550
เดรสน็อกส่วนใหญ่มักขนานนามตัวเองว่า โจ เดรสน็อก แต่เขามักถูกเรียกว่า "เจมส์" "โจ" และ "จิม" เดรสน็อกในรายงานของสื่อ เขาเป็นที่รู้จักของชาวเกาหลีเหนือส่วนใหญ่ในนาม "อาเธอร์" จากบทบาทการแสดงในภาพยนตร์โฆษณาชวนเชื่อเรื่อง อันซัง ฮีโร่ (อังกฤษ: Unsung Heroes) (1978)
ชีวิตในวัยเด็ก

เดรสน็อกเกิดใน นอร์ฟอล์ก, เวอร์จิเนีย, สหรัฐอเมริกา มีบิดาชื่อโจเซฟ เดรสน็อก และมารดาชื่อ มาร์กาเร็ต ลูซิลล์ เดรสน็อก โจเซฟและมาร์กาเร็ตได้หย่ากันเมื่อ 10 กรกฎาคม พ.ศ.2494 บิดาของเดรสน็อกเป็นผู้ริเริ่มการฟ้องหย่าโดยอ้างว่ามารดาของเดรสน็อก "แต่งงานกับคนอื่นอย่างถูกต้องตามกฎหมาย" เดรสน็อกถูกเลี้ยงดูโดยพ่อของเขาในเพนซิลเวเนียในช่วงสั้น ๆ แม่และน้องชายของเขา โจเซฟ เดรสน็อก II ไม่เคยติดต่อกับพวกเขาอีกเลย เดรสน็อกอาศัยในสถานที่เลี้ยงดูเด็กกำพร้า ลาออกจากโรงเรียนมัธยม และเข้าร่วมกองทัพในวันถัดจากวันเกิดปีที่ 17 ของเขา
การแปรพักตร์

เดรสน็อกรับราชการทหารครั้งแรกโดยการใช้เวลาสองปีในเยอรมนีตะวันตก หลังจากกลับไปสหรัฐอเมริกาและพบว่าภรรยาของเขาทิ้งเขาไปหาชายอื่นเขาจึงเกณฑ์ทหารอีกครั้งและถูกส่งไปยังเกาหลีใต้ เขาเป็นนักเรียนชั้นหนึ่งส่วนตัวกับกองทหารม้าที่ 1 กองทัพสหรัฐ ซึ่งเป็นหน่วยที่อยู่ตามเขตปลอดทหารเกาหลีระหว่างเกาหลีเหนือและเกาหลีใต้ในช่วงต้นทศวรรษ 1960 ไม่นานหลังจากที่เขามาถึงเขาต้องเผชิญกับศาลทหารในการปลอมลายเซ็นบนเอกสารที่อนุญาตให้ออกจากฐานซึ่งในที่สุดก็นำไปสู่การปลดประจำการโดยไม่ขออนุญาต
เนื่องจากไม่เต็มใจที่จะเผชิญกับการลงโทษในวันที่ 15 สิงหาคม พ.ศ. 2505 ในขณะที่เพื่อนทหารของเขากำลังรับประทานอาหารกลางวันเขาวิ่งข้ามเขตทุ่นระเบิดในเวลากลางวันเข้าไปในดินแดนเกาหลีเหนือซึ่งเขาถูกทหารเกาหลีเหนือจับกุมอย่างรวดเร็ว เดรสน็อกถูกนำตัวโดยรถไฟไปยังกรุงเปียงยางเมืองหลวงของเกาหลีเหนือและถูกสอบสวน